สังเกตอาการด้วยตัวเอง พาหนูไปหาหมอ ดูแลหนูตะเภาที่ตั้งท้อง
Boar ก็คือหนูตะเภาตัวผู้ ถ้าปล่อยหนูตัวเมียไว้ใกล้ๆ หนูตัวผู้ มันก็จะพยายามผสมพันธุ์กัน รับรองว่าแป๊บเดียวเดี๋ยวก็มีเจ้าตัวน้อย หนูตะเภาตัวเมียจะแตกเนื้อสาวพร้อมผสมพันธุ์ก็เมื่ออายุได้ 2 เดือน เพราะฉะนั้นถึงคุณจะคิดว่าน้องหนูของคุณยังเล็กอยู่ แต่จริงๆ มันก็พร้อมมีทายาทได้ทันทีขอแค่มีตัวผู้อยู่ใกล้ๆ เท่านั้นแหละ ยิ่งท้องแก่เท่าไหร่ หนูตะเภาตัวเมียก็จะยิ่งกินดื่มมากขึ้นเท่านั้น บางทีอาจจะมากเป็น 3 เท่าของปริมาณปกติที่เคยกินด้วยซ้ำ ส่วนน้ำก็ดื่มมากขึ้นเหมือนกัน แต่ทั้งนี้ ปริมาณ "ปกติ" ที่หนูแต่ละตัวกินก็จะแตกต่างกันไป เจ้าของอย่างคุณก็ต้องคอยสังเกตดู แต่ก็อย่าเพิ่งเหมาว่าหนูตะเภาของคุณท้องแค่เพราะมันกินอาหารหรือดื่มน้ำมากขึ้นกว่าปกติล่ะ เป็นเรื่องปกติของสัตว์แทบทุกชนิดเลย ที่จะกินจุเวลาหนาว กำลังโต หรือเวลาป่วยด้วยโรคบางอย่าง หนูตะเภาของคุณจะน้ำหนักเพิ่มขึ้นแบบเห็นได้ชัดเลยถ้ากำลังท้องอยู่ จากที่ปกติจะหนักประมาณ 0.5 - 1 กิโลกรัม โดยทั่วไป พอถึงช่วงใกล้คลอด หนูตะเภาจะหนักเพิ่มขึ้นเป็น 2 เท่าเลยทีเดียว เพราะลูกหนูจะหนักกว่าครึ่งของน้ำหนักตัวแม่ทีเดียว  วิธีที่ดีที่สุดคือให้หมั่นชั่งน้ำหนักของหนูตัวเมีย (ทุกอาทิตย์กำลังดี) แล้วจดบันทึกไว้ จะได้รู้เวลาน้ำหนักของหนูเปลี่ยนแปลง แล้วดูว่าเข้าเกณฑ์น้ำหนักเพิ่มเพราะท้องหรือเปล่า แต่ถ้าหนูตัวเมียของคุณยังไม่โตเต็มวัย คืออายุน้อยกว่า 6 - 8 เดือน ก็แปลว่ามันยังโตได้อีก ถึงน้ำหนักเพิ่มขึ้นก็ไม่ได้บอกเป็นนัยว่ากำลังท้องแต่อย่างใด ถ้าคุณลองเอามือคลำที่ท้องของหนูเบาๆ อาจจะรู้สึกได้ถึงตัวอ่อน ในกรณีที่หนูท้องจริงๆ นะ โดยทั่วไปแล้วจะคลำเจอก็ต่อเมื่อผสมพันธุ์กันประมาณ 2 อาทิตย์ขึ้นไป เวลาจะจับตัวหนูตะเภาต้องจับอย่างเบามือ ห้ามทำแรงเด็ดขาด โดยเฉพาะตอนคลำท้องหาตัวอ่อน ห้ามกดหรือบีบเพราะลูกหนูหรือตัวแม่หนูเองจะเป็นอันตรายได้  เวลาจะคลำหาลูกหนูในท้อง ให้วางหนูตะเภาของคุณบนผ้าที่ปูอยู่บนพื้นราบ หนูจะได้ไม่ลื่นหล่น ให้คุณถือหนูไว้ให้มั่นในมือข้างที่ไม่ถนัด โดยจับตรงแถวๆ ไหล่หรือก็คือลำตัว ให้หน้าหนูหันออกไปจากตัวคุณ แล้วคลำท้องเบาๆ ด้วยมือข้างที่ถนัด เริ่มจากงอนิ้วโป้งกับนิ้วชี้เป็นรูปตัว "C" แล้วลากนิ้วโป้งไปตามหน้าท้องของหนู ส่วนนิ้วชี้ให้อยู่ใต้ท้อง กดเบาๆ ย้ำว่าเบาๆ เพื่อดูว่ามีก้อนอะไรนูนๆ ขึ้นมาหรือเปล่า เวลาหนูตะเภาตั้งท้อง จะมีลูกตั้งแต่ 1 ตัวไปจนถึง 3 - 4 ตัว เพราะงั้นถ้าหนูตะเภาของคุณมีลูกหลายตัว คุณก็จะคลำเจอก้อนขนาดเท่าๆ กัน กระจายไปทั่วท้องของแม่หนูตะเภา แต่บางทีเวลาคลำเจอก้อนบางอย่างในท้องของหนู ก็ไม่ได้แปลว่าจะเป็นลูกหนูเสมอไป ทั้งไต กระเพาะปัสสาวะ กระทั่งอุนจิหนูเป็นเม็ดๆ ถ้าคลำเจอก็อาจเผลอเข้าใจว่าเป็นตัวอ่อนได้ทั้งนั้น นี่ยังไม่รวมซีสต์ที่รังไข่หรือเนื้องอกอีกนะ เพราะฉะนั้นถ้าคุณคลำเจอก้อนอะไรก็ตามในท้องหนู แล้วไม่แน่ใจว่าคืออะไร ก็พาไปหาหมอจะดีกว่า ถ้าคุณสันนิษฐานว่าหนูตะเภาของคุณท้องแน่ๆ ก็เอาไปหาหมอตรวจให้ชัดกันไปเลยจะดีกว่า ลำพังแค่เอามือคลำๆ คุณบอกไม่ได้หรอกว่าตกลงท้องจริงหรือเปล่า จนกว่าคุณหมอที่เขาเชี่ยวชาญเรื่องนี้จะตรวจวินิจฉัยหนูตะเภาของคุณ แค่คุณหมอเขาคลำท้องดูก็พอจะรู้แล้วว่าหนูตะเภาของคุณท้องหรือเป็นก้อนอย่างอื่นกันแน่ คนธรรมดาอย่างเราๆ ฟันธงไม่ได้หรอก พอตรวจร่างกายแล้วคุณหมอก็จะบอกเองว่าตกลงหนูของคุณตั้งท้องหรือเปล่า แต่ในบางเคสก็อาจต้องมีการทดสอบบางอย่างเพิ่มเติม เช่น การทำอัลตร้าซาวด์ เป็นต้น (อ่านรายละเอียดได้ในข้อถัดไป) คุณหมออาจตรวจได้ละเอียดถึงขั้นได้ยินเสียงหัวใจของลูกหนูดังมาจากในท้องแม่เลยด้วยซ้ำ การทำอัลตร้าซาวด์ถือเป็นเรื่องจำเป็นเวลาจะตรวจวินิจฉัยการตั้งท้องของหนูตะเภา เพราะหนูตะเภาไม่เหมือนสัตว์ประเภทอื่น ถ้าฝืนเอาไปเจาะเลือดอาจทำเอาหนูตะเภาเครียดหรือกลัวจนเป็นอันตรายได้ อีกเหตุผลคือยังไม่มีใครทำที่ตรวจการตั้งท้องของหนูตะเภาออกมานี่สิ  การทำอัลตร้าซาวด์จะทำให้คุณเห็นภาพออกมาเลยว่าตกลงแล้วไอ้เจ้าก้อนในท้องน่ะใช่ลูกหนูจริงหรือเปล่า การทำอัลตร้าซาวด์หนูตะเภานั้น ต้องมีการโกนขนบริเวณหน้าท้องให้เป็นสี่เหลี่ยมเล็กๆ ซะก่อน แล้วทาเจลตรงที่โกนขนออกไป จากนั้นก็เอาหัวตรวจมาแนบตรงท้อง แล้วปล่อยคลื่นเสียงความถี่สูงแบบที่มนุษย์อย่างเราจะไม่ได้ยินออกไป หัวตรวจจะบันทึกคลื่นเสียงที่สะท้อนตอบมาเป็นข้อมูลเกี่ยวกับขนาด รูปร่าง และตำแหน่งของเนื้อเยื่อและอวัยวะภายใน ข้อมูลที่ว่าจะถูกแปลงออกมาเป็นภาพ หรือพูดง่ายๆ ก็คือคุณจะได้เห็นภาพภายในท้องของหนูตะเภานั่นเอง และคุณหมอก็จะบอกได้เลยว่าตกลงหนูของคุณท้องหรือเป็นอะไรกันแน่ การทำอัลตร้าซาวด์นั้นหนูไม่ต้องเลือดตกยางออก เพราะฉะนั้นก็ไม่ต้องใช้ยาชาแต่อย่างใด ถ้าคุณหมอยืนยันว่าหนูตะเภาของคุณตั้งท้อง ขั้นตอนที่สำคัญต่อมาก็คือคุณต้องรู้จักวิธีดูแลแม่หนูและลูกหนูอย่างถูกต้องเหมาะสม การตั้งท้องทำให้อวัยวะภายในต่างๆ และระบบไหลเวียนเลือดของแม่หนูทำงานหนัก แถมหนูยังเป็นสัตว์จำพวกที่ท้องเมื่อไหร่จะมีความเสี่ยงสูงถึง 1 ใน 5 ที่จะตายจากโรคแทรกซ้อนระหว่างท้องหรือหลังคลอด ถ้าหนูท้องไปตามปกติคุณก็ไม่ต้องเดือดร้อนอะไร แต่ถ้ามีโรคแทรกซ้อนขึ้นมาเมื่อไหร่ ต้องแน่ใจว่าสามารถติดต่อคุณหมอได้ในทันที โอกาสเกิดความเสี่ยงมักเป็นกรณีที่หนูของคุณแก่เกินไปหรือเด็กเกินไป หรือเพิ่งเคยท้องเป็นครั้งแรก พยายามเลือกสัตวแพทย์ที่มีความรู้ความเชี่ยวชาญด้านสัตว์ฟันแทะและสัตว์เล็กอื่นๆ คุณหมอเฉพาะทางยังไงก็อุ่นใจกว่าสัตวแพทย์ทั่วไป ถ้าคุณมีหนูตัวเมียหลายตัว ให้รีบย้ายหนูตัวผู้ออกไปโดยด่วน จะได้ตัดไฟแต่ต้นลมไม่ให้ตัวอื่นท้องตามมา แต่ถึงคุณจะมีหนูตัวเมียแค่ตัวเดียว คุณก็ควรจะย้ายหนูตัวผู้ออกไปก่อนหนูตัวเมียท้องได้ 60 วันอยู่ดี ที่ว่าย้ายหมายถึงแยกออกไปใส่กรงข้างๆ นะ อย่างน้อยทั้ง 2 ตัวจะได้ยังมองเห็น ใกล้ชิดกันอยู่ เพราะถ้าตัวผู้ไม่เห็นหน้าหรือไม่ได้ยินเสียงคู่ของตัวเองละก็ อาจจะเครียดขึ้นมาจนถึงขั้นเจ็บป่วยได้ ถึงหนูตัวเมียจะท้องอยู่ หนูตัวผู้ก็จะยังพยายามขึ้นขี่ผสมพันธุ์ด้วย ซึ่งจะทำให้ตัวเมียเครียดหรือบาดเจ็บได้ โดยเฉพาะช่วงท้องแก่ (50 วันขึ้นไป) ที่สำคัญคือคลอดได้ไม่ทันไร หนูตัวเมียก็พร้อมท้องใหม่ใน 2 ชั่วโมงต่อมานี่สิ คุณต้องแน่ใจว่าได้เตรียมน้ำและอาหารหลักอาหารเสริมต่างๆ ให้แม่หนูเรียบร้อยแล้ว เพราะเรื่องพวกนี้ส่งผลต่อพัฒนาการของลูกหนู  เปลี่ยนจากหญ้าทิโมธิ (timothy hay) มาให้หนูกินหญ้าอัลฟัลฟ่า (alfalfa hay) แทน เพราะมีโปรตีนและแคลเซียมสูงกว่า พอพ้น 4 อาทิตย์ไป ต้องเพิ่มวิตามินซีให้หนู เพิ่มเป็น 2 เท่าเลยยิ่งดี โดยให้หนูกินผักผลไม้สดที่อุดมวิตามินซีมากขึ้น นอกจากนี้ก็ต้องเพิ่มปริมาณไฟเบอร์หรืออาหารที่เป็นกากใยด้วย เพราะจะช่วยป้องกันไม่ให้ขนร่วง อันเป็นอาการที่มักเกิดกับหนูท้องแก่ใกล้คลอด ต้องชั่งน้ำหนักแม่หนูที่กำลังท้อง 2 ครั้งต่ออาทิตย์ จะได้แน่ใจว่าน้ำหนักเพิ่มขึ้น (ไม่ใช่น้ำหนักลดลง) และร่างกายสมบูรณ์แข็งแรงดี (เช่น กินอาหารจนหมด ไม่เซื่องซึม และร่าเริงกระฉับกระเฉง เป็นต้น) ถ้าอยู่ๆ แม่หนูก็น้ำหนักลดลง หรือเริ่มแสดงอาการเจ็บป่วย ให้รีบปรึกษาคุณหมอทันที พยายามจัดกิจวัตรประจำวันให้หนูตะเภาที่ตั้งท้อง จะได้ช่วยผ่อนคลายความเครียดที่อาจทำให้หนูท้องเกิดโรคแทรกซ้อนหรือเป็นอันตรายได้  อย่าไปปรับเปลี่ยนที่อยู่ที่กินของหนูท้อง อย่างหยิบของเล่นออก หรือยกกรงไปตั้งในสถานที่ใหม่ เพราะเดี๋ยวหนูจะเครียดจนพาลไม่กินข้าวกินน้ำได้  อย่าให้หนูอยู่ในที่ที่เสียงดังหรือมีแสงสว่างจ้า ที่ที่โดนแดดตรงๆ ก็ไม่ได้ หยิบจับหรือแตะต้องตัวหนูให้น้อยที่สุด ที่สำคัญคือหลังหนูคลอดลูก ภายใน 2 อาทิตย์อย่าเพิ่งรีบยกหนูขึ้นมา ระยะการตั้งท้องของหนูปกติจะอยู่ที่ประมาณ 66 - 72 วัน
มีหนูตะเภาตัวผู้อยู่ด้วยหรือเปล่า. สังเกตพฤติกรรมการกินของน้องหนู. ชั่งน้ำหนักกันหน่อย. คลำท้องหาลูกหนู. นัดตรวจกับสัตวแพทย์. ให้คุณหมอตรวจร่างกายหนูตะเภา. ให้คุณหมอทำอัลตร้าซาวด์. ถ้าตกลงหนูตะเภาตั้งท้อง ให้สอบถามวิธีดูแลจากคุณหมอ. ข้อมูลติดต่อคุณหมอต้องพร้อม. ย้ายหนูตะเภาตัวผู้ออกไป. อย่าลืมเตรียมน้ำและอาหารให้เพียงพอ. หมั่นชั่งน้ำหนักหนู. ผ่อนคลายความเครียดให้หนู.
https://www.wikihow.com/Tell-if-Your-Guinea-Pig-Is-Pregnant https://www.wikihow.com/Tell-if-Your-Guinea-Pig-Is-Pregnant https://www.wikihow.com/Tell-if-Your-Guinea-Pig-Is-Pregnant
Evaluating Potential Symptoms at Home Visiting the Veterinarian Caring for a Pregnant Guinea Pig